Valga vald

Kontsert: "Hingele pai!
2025-12-05 19:00 - 21:00 (Europe/Tallinn) | Valga Gümnaasium, Julius Kuperjanovi 10, Valga, Valga maakond, 68207, Estonia
Valga Gümnaasiumi traditsiooniline kaunis kontsert nimega “Hingele pai” toimub sel aastal 5. detsembril.
Algus on kell 19 ning ühtlasi on võimalik külastajatel tutvuda maja ehitamise 110. aastapäevaks valminud näitust koolimaja II korrusel.

Piltvaiba tikkimine Kaagjärve raamatukogus
2025-12-02 08:30 - 17:30, 2025-12-01 08:30 - 18:00 | Kaagjärve raamatukogu, Kaagjärve, Valgamaa, 68115
Eesti raamatu 500. sünnipäeva auks tikime piltvaipa Eesti raamatu ajaloost. Tule anna oma panus sellesse üleriigilisse projekti! Tikandi pildid on kangale ette trükitud.

Koolitus "Kuidas ennetada läbipõlemist?"
2025-11-30 13:00 - 15:30 | Lüllemäe raamatukogu, Kirikumõisa tee 1, Valgamaa, 68116

Piltvaiba tikkimine Valga Keskraamatukogus
2025-11-29 10:00 - 15:00, 2025-11-24 10:00 - 2025-11-27 18:00, 2025-11-17 10:00 - 2025-11-21 18:00 | Valga Keskraamatukogu, Aia tn 12, Valga, Valga maakond, 68203, Estonia

Väärikate ülikooli veebiülekanne “Õigeusu kujunemine Eestis”
2025-11-26 13:30 - 14:30 | Valgamaa
Valga haruraamatukogud kutsuvad teid osalema 26. novembril kell 13.30 Valga väärikate ülikooli veebiülekandel, kus Tartu Ülikooli kirikuloo kaasprofessor Priit Rohtmets heidab pilgu õigeusu ajalukku Eestis.
Õigeusk on Eestis mänginud ja mängib ka praegu olulist rolli nii kultuuriloos kui ka ühiskondlikes debattides. Loeng annab põhjaliku ülevaate sellest, kuidas õigeusk on Eestis ajaloo vältel kanda kinnitanud, kuidas on kujunenud kiriklikud struktuurid ja millised on olnud õigeusklike koguduste arenguteed. Priit Rohtmets, kes on oma uurimistöös keskendunud just 19.–20. sajandi kirikuloole ja kiriku ning riigi suhetele, aitab mõista ka õigeusu rolli tänapäeva geopoliitilises kontekstis.
Priit Rohtmets on tuntud kirikuloolane, kelle peamised uurimisteemad on Eesti ja Baltikumi kirikulugu, kiriku ja riigi suhted ning õigeusu ajalugu. Tema asjatundlikud käsitlused ja arvamused on aidanud Eesti avalikkusel paremini mõista õigeusu keerulist teemat.
Veebiülekanne on jälgitav järgmistes Valga Keskraamatukogu haruraamatukogudes:

Hargla raamatukogus
Kaagjärve raamatukogus
Koikküla raamatukogus
Laatre raamatukogus
Lüllemäe raamatukogus
Sooru raamatukogus
Tagula raamatukogus
Tsirguliina raamatukogus
Sangaste raamatukogus

Kõik huvilised on oodatud!
Koostöös Tartu Ülikooli väärikate ülikooli ja Valga Vallaga.
Kui on soov jälgida loengu veebiülekannet, palume pöörduda lisainfo saamiseks omale sobivasse raamatukogusse.

Teater Nuutrum "Nimi" - Valga Kultuurikeskus
2025-11-25 19:00 - 22:00 | Valga Kultuurikeskus, Kesk tn 1, Valga, Valga maakond, 68203, Estonia
Autor Matthieu Delaporte ja Alexandre de La Patellère
Tõlkija Inge Eller
Lavastaja Jaanus Nuutre
Kunstnik Jana Wolke
Valguskunstnik Targo Miilimaa (Eesti Noorsooteater)
Muusikaline kujundus Juss Haasma
Tehnik Margus Ruhno
Etenduse juht Inge Kaseleht
Lavastuse assistent Chris-Marlen Kuningas
Osades: Elina Pähklimägi, Amanda Hermiine Künnapas, Juss Haasma, Karl Robert Saaremäe (Must Kast) ja Ragnar Uustal

„Te mängite tülitsemist, olete alati nii teinud. Te olete juba viiskümmend korda niimoodi vaielnud. Võib-olla me ei pea igal õhtusöögi ajal tülli minema?”
Viis sõpra-sugulast saavad kokku õhtuseks olemiseks sundimatute vestluste ja mõnusa meeleoluga. Kuni veel sündimata lapse nimest saab kogu õhtu olemist ja vestlusi suunav probleem. Aga ehk ei ole asi ainult lapse nimes, jagamata saladustes või ütlemata jäänud mõtetes?
Teravas prantsuse komöödias „Nimi” saavad kokku täpne ja intelligentne huumor ning pingelised perekonnasuhted. Sundimatus meeleolus alanud peoõhtu dialoog võtab hetkega pöörde, mida keegi poleks osanud oodata.
Auhinnatud näidendi autoriteks on tuntud prantsuse stsenaristid ja filmirežissöörid Matthieu Delaporte ja Alexandre de La Patellère, kelle käe all esilinastus 2012. aastal Prantsusmaal ka samanimeline film.
Etenduse kestvus 2h 30min kahes vaatuses. Hilinejaid saali ei lubata!
Sissepääs saali avatakse 15 minutit enne etenduse algust.
Etenduste algusajad 19:00, pühapäeviti kell 16.00.
Grupitellimused erihinnaga (20+ piletit), inge@nuutrum.ee
Soovitatud alates 14+ eluaastast.
Filmimine/pildistamine ei ole lubatud!

Piltvaiba tikkimine Tsirguliina raamatukogus
2025-11-22 10:00 - 14:00 | Tsirguliina raamatukogu, Nooruse tn 1, Tsirguliina, Valgamaa, 68316, Estonia

Laste vaimse tervise konverents "Kogemusõng: tarkus, mis kannab läbi elu"
2025-11-21 11:30 - 18:00 | Valga Kultuurikeskus, Kesk tn 1, Valga, Valga maakond, 68203, Estonia
11.30 – Registreerimine ja tervituskohv• Avatud heategevuslik õnneloos• Lions-naiste koogimüük• Esinejate raamatumüük12.00–12.15 – Avasõnad (LC Valga Säde president, kuberner, vallavanem)12.15–13.00 – Ruutu10 vaimse tervise improteater13.00–13.45 – Inga Lunge „Ma märkan ja kuulan sind“13.45–14.30 – Garolin Kolbasov „Usaldus kui tööriist noore toetamisel“14.30–15.00 – Lõunapaus, meeleolumuusika, avatud heategevuslik õnneloos ja koogimüük15.00–16.00 – Angela Jakobson „Lahenduskeskne lähenemine: oskuste õppe meetod“16.00–16.45 – Taavi Libe „Kogemuslood elust enesest – Märgatud Eestis“16.45–17.30 – Lii Kaudne „Kuidas Vaikuseminutite harjutuste praktiseerimine loob võimalusi lapse tõhusamaks toetamiseks?“17.30–18.00 – Päeva kokkuvõte ja heategevusliku õnneloosi loosimineModeraator: Hardo AdamsonKonverents on tasuta, oma osaluse palume registreerida https://forms.gle/MzgW6KA5Ne5VV5hk9

Kirjandusklubi Valga Keskraamatukogus
2025-11-20 12:00 - 13:00 | Valga Keskraamatukogu, Aia tn 12, Valga, Valga maakond, 68203, Estonia
Kirjandusklubi Valga Keskraamatukgus 20. novembril kell 12.00.
Teema: kirjanduslik arutelu ja omaloomingu tutvustamine.

Muusikaline lavastus "Minu noor naine" - Valga Kultuurikeskus
2025-11-19 19:00 - 22:00 | Valga Kultuurikeskus, Kesk tn 1, Valga, Valga maakond, 68203, Estonia
Peaosades Desiree Mumm ja Henrik Normann.
Lavastaja: Anne Paluver
Autor: Ivo Parbus
Muusikajuht: Kersti Kuusk

Päevi üksikuna õhtusse saatva kirjandusõpetaja Arturi kõledasse korterisse ilmub ootamatult endine õpilane Kätlin ja korraga on maailm täis ammu unustatud värve, imelist ootust ja nooruslikke rütme, mis lausa meelitavad hinge teineteisele avama. Ent milleni võib viia saatusele alla vanduva aastates mehe ja endas ärkavat naiselikkust avastava kaunitari kohtumine? Kas jätkub tärganud tunnetes lennukust, kandmaks armunuid lootusrikkasse tulevikku? Sellele saame vastuse muusikalises lavastuses „Minu noor naine“, mis ei jäta külmaks ühtki armastuse tiivustavasse jõudu uskuvat vaatajat. Hinge minev etendus pakub nii naeru, pisaraid kui kirgastavat äratundmisrõõmu.
Piletid saadaval Piletitaskus ↗

Uudishimupäev Valga Muuseumis
2025-11-16 12:00 - 14:00 | Valga Muuseum, Vabaduse tn 8, Valga, Valga maakond, 68204, Estonia
Valga Muuseumi UUDISHIMUPÄEV toimub pühapäeval 16. novembril 2025, kui viiakse läbi tasuta muuseumituurid, mis algavad kell 12 ja kell 13 ning kestavad ligemale tunni. Peale püsiekspositsiooni ja galeriide näituste saab külastada ka muuseumi hoidlat, kus on näha ka palju selliseid eksponaate, mis avalikesse näitusesaalisedesse kunagi ei jõua.
Samas toimub viimast päeva ka Valga Muuseumis oleva Eesti raamat 500. aastapäevale pühendatud piltvaiba tikkimine, millele on võimalik samuti kaasa elada.

Uudishimupäevale registreerimine toimub Valga Muuseumi valvelauas. Registreeruda saab ka telefoniteel numbril 7668863 või meiliaadressil dzulia@malgamuuseum.ee.

Piltvaiba tikkimine Valga muuseumis
2025-11-16 10:00 - 15:00, 2025-11-13 11:00 - 2025-11-15 18:00 | Valga Muuseum, Vabaduse tn 8, Valga, Valga maakond, 68204, Estonia

IX Eesti-Läti ajalookonverents - Valga Kultuurikeskus
2025-11-12 11:00 - 16:30 | Valga Kultuurikeskus, Kesk tn 1, Valga, Valga maakond, 68203, Estonia
12. novembril 2025 toimub Valga Kultuurikeskuses IX Eesti-Läti ajalookonverents “500 aastat omakeelset trükisõna Eestis ja Lätis.” Teaduskonverentsil esinevad lektorid nii Eesti kui Läti ülikoolidest ja muuseumitest. Kakskeelne (eesti ja läti) sünkroontõlkega varustatud konverents on suunatud kõigile ajaloohuvilistele. Konverentsi korraldab Valga Muuseum koostöös Valga Vallavalitsusega. Täpsem info konverentsi kohta üleval Valga Muuseumi kodulehel alates novembri algusest.

Raamatusõprade klubi Valga Keskraamatukogus (vene keeles)
2025-11-11 14:00 - 15:00 | Valga Keskraamatukogu, Aia tn 12, Valga, Valga maakond, 68203, Estonia
Raamatusõprade klubi Valga Keskraamatukogus 11. novembril kell 14.00.
Kohtumine toimub vene keeles.

Piltvaiba tikkimine Lüllemäe raamatukogus
2025-11-10 08:30 - 16:00, 2025-11-09 11:00 - 13:00 | Lüllemäe raamatukogu, Kirikumõisa tee 1, Valgamaa, 68116

Valga valla Aasta isa 2025 tiitli üleandmine
2025-11-09 15:00 - 16:30 | Lüllemäe kultuurimaja, Kirikumõisa tee 5, Lüllemäe, Valga vald, 68116, Estonia
9. novembril kell 15 toimub Lüllemäe kultuurimajas Valga valla Aasta isa 2025 tiitli üleandmine.

Pidulikul kontserdil esineb Linalakk.

Kõik soovijad on oodatud!

Interaktiivne koolitus "Mõtte jõud - optimeeritud mõtteviis"
2025-11-08 12:00 - 15:30 | Tsirguliina Rahvamaja, Tehase tn 2, Tsirguliina, 68316, Estonia
Interaktiivne koolitus “Mõtte jõud – optimeeritud mõtteviis”

Toimumiskoht: Tsirguliina Rahvamaja
Lektor: Ülli Kukumägi
Algus: kell 12.00
Koolituse kestvus: 4×45 minutit

Koolitus on tasuta!
Registreeru koolitusele ja küsi transport:
janika.mihhailova@gmail.com, tel.: +372 523 7752

Näitus HÕBEHELGIS JA TINATOLMUS
2025-11-05 16:00 - 17:00 | Valga Muuseum, Vabaduse tn 8, Valga, Valga maakond, 68204, Estonia
Valga Muuseumi teise korruse püsiekspositsiooni boksis avatava näituse täielik nimetus on “Hõbehelgis ja tinatolmus. 145 aastat trükikodasid ja ajakirjandust Valgamaal” ning selle koostas meie muuseumi koguhoidja Kaarel Vissel. Näitus räägib sellest, kuidas on trükiasjandus ja ajakirjandus toiminud Valgamaal erinevatel aegadel. Seda tegevust on jätkunud maakonna erinevatesse paikadesse, valmistatud on tarbekaupu, aga ka välja antud kirjandust. Uudiseid on levitatud oma piirkonna elanikele kui ka kaugemale, sealhulgas üsna üllatavate valdkondade kohta. Ootame üritusel osalema ja kohaliku ajakirjanduse teemadel sõna võtma endist kauaaegset ajakirjanikku Taimi Käost.

Loeng Struve meridiaanikaarest
2025-11-04 16:00 - 17:00 | Valga Muuseum, Vabaduse tn 8, Valga, Valga maakond, 68204, Estonia
Ajaloolane ja muinsuskaitsja Riin Alatalu UNESCO maailmapärandisse kuuluvast Struve kaarest, mis läbib üheksat riiki ja oli märkimisväärseks omaaegseks teadussaavutuseks, kusjuures see läbib ka Valgamaad.
Töid suunas tolleaegne Tartu Tähetorni juhataja astronoom Friedrich Georg Wilhelm Struve, kelle järgi saigi meridiaanikaar ka oma nime. Triangulatsiooni meetodil läbi viidud teadustööde eesmärgiks oli planeedi Maa täpse kuju ja suuruse mõõtmine. Tegemist oli olulise sammuga maateaduste arengus ja topograafias ning ka eri riikide teadlaste koostööga teaduse nimel.

Kontsert: Johann Sebastian Bach - Goldbergi variatsioonid
2025-11-03 18:00 - 19:00 | Valga muusikakool, Estonia
Esmaspäeval, 3. novembril esineb Valga muusikakoolis Irina Zahharenkova.

Piletiinfo
Täispilet – 8€
Sooduspilt – 5€

Hingedepäeva kontsert - Nele-Liis Vaiksoo ja Rain Rämmal
2025-11-02 17:00 - 19:00 | Valga Jaani kirik, Kesk tn 22, Valga, Valgamaa, 68203, Estonia
Hingedepäeva kontsert Valga Jaani kirikus.
Esinevad Nele-Liis Vaiksoo ning pianist Rain Rämmal.
Kontsert on TASUTA!

Sügispidu Harglas
2025-10-31 20:00 - 23:00 | Hargla Maakultuurimaja, Hargla, Valgamaa, 68014, Estonia
Sügispidu ansambliga Village Voice & Marti.
Hargla Maakultuurimaja
31. oktoobril algusega kell 20.00

Noorkuu "Mehed ei nuta" - Valga Kultuurikeskus
2025-10-31 19:00 - 22:00 | Valga Kultuurikeskus, Kesk tn 1, Valga, Valga maakond, 68203, Estonia
Laval ansambel Noorkuu koosseisus: Martti Meumers, Rein Kahro, Märt Murrik ja Remi Teras.

Vokaalansambel Noorkuu on oma 28 tegutsemisaasta jooksul veendunud, et vahetu suhtlus publikuga on kõige alus ja uus kontsertkava „Mehed ei nuta“, lähtub sellest mõttest rohkem kui kunagi varem!
Tegemist on lausa humoorika muusikalise teraapiaga, kus lisaks kaunile muusikale suhtleb bänd pidevalt publikuga ning kaasab teda ka erinevatesse tegevustesse. Kuna laval on ainult mehed, siis on jututeemade valik ennekõike meespoole vaatenurgast lähtuv, aga mitte ainult…
Kontserdi peamine eesmärk on publikus positiivsete emotsioonide tekitamine, rutiinsest argielust võõrutamine ja liigsetest pingetest vabastamine. Loomulikult saab Noorkuu kontserdil ka rohkelt kaasa laulda! Kontserdil tuleb esitusele valdavalt eestikeelne muusika. Teiste hulgas sellised Noorkuu lööklaulud nagu „Aeg teeb selgeks kõik“, „Jamaica hällilaul“, „Seal, kus silmapiir“, „Kõik on hea“ ja muidugi kava nimilugu „Mehed ei nuta“, mille muusika pärineb samanimelisest Eesti menufilmist.
Kui tunned, et oled veidi pinges või vajad lihtsalt head meelelahutust, siis Sa pead KINDLASTI külastama Noorkuu kontserti „MEHED EI NUTA“!

Valga 35. kunstikuu "AJAPÄRLID" avamine
2025-10-31 17:30 - 19:00 | Valga Kultuurikeskus, Kesk tn 1, Valga, Valga maakond, 68203, Estonia
Valga Kultuurikeskuses toimub 31. oktoobril algusega kell 17.30 Valga 35. kunstikuu avamine.
Sel korral kannab kunstikuu pealkirja “AJAPÄRLID”.
Kuni 28. detsembrini on võimalik Valga Kultuurikeskuses näha Valgamaa loomeinimeste näitust ning lisaks veel Sirje Toodingu tušijoonistuste näitust “Kiiksuga puuviljandus”.
Kunstikuu avamine on kõigile TASUTA!
NB! Samal õhtul toimub ka Noorkuu kontsert “Mehed ei nuta”.

Halloweeni nädal Valga Avatud Noortekeskuses
2025-10-27 08:00 - 2025-10-31 23:00 | Valga Avatud Noortekeskus, J. Kuperjanovi 9, Valga, Valgamaa, 68207, Estonia
Halloweeni nädal Valga Avatud Noortekeskuses.
